**Comunicat de presă**

Timișoara, 7 decembrie 2020

**Teatrul ca rezistență: Lansăm un nou Fanzin și un film de animație**

Proiectul **Teatrul ca Rezistență** își propune să creeze o punte de comunicare între generații prezentând în premieră filmul de animație *Cenzură*, realizat de artista [Laura Pop](https://lauradod.weebly.com/about.html) care urmărește să surprindă complexitatea lucrurilor simple și multitudinea perspectivelor prin creațiile sale. În filmul de animație [Cenzură](https://youtu.be/9tbCGk62RPQ) este ilustrată esența anilor marcați de control și supraveghere. Vă invităm să vizionați filmul pe [Canalul de Youtube](https://www.youtube.com/channel/UCA0SsMwThVo97fykPEsiwqw) Teatrul ca Rezistență și pe pagina de Facebook a proiectului [Theater as Resistance](https://www.facebook.com/theaterasresistance).

În același timp, lansăm și numărul 5 al [Fanzinului Teatrul ca Rezistență](https://timisoara2021.ro/documents/131/Fanzin_TCR_2_2020.pdf), dedicat de această dată teatrului independent din România, în speranța de a atrage atenția asupra celei mai inovatoare zone de creație teatrală, aflată în acest an într-o profundă criză. Acest număr se dorește a fi și un instrument de sensibilizare și advocacy. Fanzinul va fi prezentat factorilor de decizie de la Ministerul Culturii, primarilor și șefilor de consilii județene, scopul acestui demers fiind acela de a contribui la salvarea, măcar în ultima clipă, a companiilor independente de teatru din România.

\*\*\*

*Laura Pop este regizoare de film de animație și animatoare premiată din Sibiu, România. A studiat scenografia la UNATC, la ENSAD Paris, și a absolvit masteratul de film de animație din cadrul UNATC în 2018. După lansarea filmului de absolvire Monstrul, premiat la festivaluri din țară și din străinătate, a lucrat ca stagiar în studioul belgian Camera-etc, unde a regizat și animat al doilea scurtmetraj, Miroir. Laura și-a continuat cariera artistică cu documentarul animat Moarte și a lucrat la diverse proiecte de animație atât în teatru, cât și în film.*

*Teatrul ca Rezistență este un proiect realizat de* [*Asociația Timișoara 2023 – Capitală Europeană a Culturii*](https://timisoara2021.ro/ro/)*, parte a proiectului european Heritage Contact Zone, co-finanțat prin programul Europa Creativă, cu sprijinul Primăriei Municipiului Timișoara și al Consiliului Local, prin intermediul programului cultural prioritar ”Timișoara, Capitală Europeană a Culturii 2023”, parte a Programului Cultural TM2023 din anul 2019.*

*Proiectul este co-produs cu* [*Auăleu Teatru*](https://www.facebook.com/aualeu.teatru) *(Timișoara), care lucrează în strânsă asociere cu instituțiile teatrale majore ale orașului: Teatrul Național din Timișoara, Teatrul Maghiar ”Csiky Gergely”, Teatrul German de Stat, Teatrul Thespis, Teatrul pentru copii și tineret Merlin.*